མཁས་དབང་འདིའི་གསུང་རྩོམ་མང་པོ་ཡོད་པའི་ཁྲོད་དུ་ནང་པའི་ཆོས་ཀྱི་སྐོར་གསུངས་པའང་ཡོད་ཅིང༌།རང་ཅག་གི་དབུ་ཁྲིད་༸གོང་ས་༸སྐྱབས་མགོན་ཆེན་པོ་མཆོག་༡༩༥༦ལོར་རྒྱ་གར་དུ་ཆིབས་སྒྱུར་གནང་སྐབས།མཁས་དབང་འདི་དང་ཞལ་མཇལ་བྱུང་ཡོད་པར་མ་ཟད།མགོན་པོ་གང་གི་ལྗགས་རྩོམ་གྲགས་ཅན་རྡུལ་ཕྲན་གཅིག་ཁོ་ནའི་ནང་གི་འཇིག་རྟེན་ཞེས་པའི་ནང་དུའང་།ཁོང་གི་སྐོར་ཕྲན་བུ་བཀོད་གནང་ཡོད།ཁོང་དང་དུས་མཉམ་གྱི་མཁས་པ་དང༌།དེང་སྐབས་ཀྱི་དཔྱད་བརྗོད་པ་ཚོས་ཁོང་ལ་གདེང་འཇོག་གནང་སྐབས།གཅིག་མཐུན་ཞིག་ཡོད་པ་ནི།མཁས་དབང་འདི་ཉིད་ལྟ་གྲུབ་ཀྱི་རྣམ་གྲངས་གཅིག་ཙམ་མ་ཟད།ལྟ་གྲུབ་ཀྱི་རྣམ་གྲངས་མང་པོ་དང༌།ཆབ་སྲིད།སློབ་ཁྲིད་སོགས་ཕྱོགས་མང་པོའི་ཐད་གྲུབ་འབྲས་དེ་ཙམ་བྱུང་བ་ནི་ཧང་སངས་དགོས་པ་ཞིག་ཡིན་པར་གླེང་གི་ཡོད།།།།